Document ID: 32007R1571

РЕГЛАМЕНТ (ЕО) № 1571/2007 НА КОМИСИЯТА
от 21 декември 2007 година
за определяне на общностните продажни цени на рибните продукти, изброени в приложение II към Регламент (ЕО) № 104/2000 на Съвета за риболовната 2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 25, параграфи 1 и 6 от него,
като има предвид, че:
(1)
Преди началото на риболовната година за всеки от продуктите, изброени в приложение II към Регламент (ЕО) № 104/2000, се определя общностна продажна цена, която трябва да е най-малко равна на 70 % и да не надхвърля 90 % от ориентировъчната цена.
(2)
Регламент (ЕО) № 1447/2007 (2) определя ориентировъчните цени за риболовната 2008 година за всички засегнати продукти.
(3)
Пазарните цени варират значително в зависимост от видовете и представянето на продуктите, особено в случая на калмарите и мерлузите.
(4)
Следователно коефициентите на преобразуване се определят за различните видове и представяне на замразени продукти, разтоварени в Общността, за да се определи ценовото равнище, което задейства интервенционната мярка, предвидена в член 25, параграф 2 от Регламент (ЕО) № 104/2000.
(5)
Мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
В съответствие с член 25, параграф 1 от Регламент (ЕО) № 104/2000 общностните продажни цени, приложими през риболовната 2008 година за продуктите, изброени в приложение II към споменатия по-горе регламент, и съответните типове представяне и коефициенти на преобразуване са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2007 година.

Labels: 2
6